બિઝનેસ ડેસ્કઃ પોઝિટિવ ગ્લોબલ સંકેતો અને રૂપિયામાં મજબૂતીના કારણે સોમવારે ભારતીય શેરબજારમાં ઊંચાઇના નવા રેકોર્ડ સર્જાયા હતા. સેન્સેક્સ ઇન્ટ્રા-ડે 392 પોઇન્ટ ઊછળીને 38,340.69ની રેકોર્ડ ઊંચાઇએ અડ્યો હતો અને અંતે 330.87 (+0.87%) પોઇન્ટ વધીને 38,278.75 પર બંધ રહ્યો છે, જે તેનો અત્યાર સુધીનો સર્વોચ્ચ બંધ છે. એ જ રીતે, નિફ્ટી પ્રથમવાર 11,500ની સપાટી પાર કરીને 11,565.30ની સર્વોચ્ચ ટોચ બનાવીને અંતે 75 81 (+0.71%) પોઇન્ટ 11,551.75 વધીને પર રેકોર્ડ સપાટી પર બંધ રહ્યો છે. રિલાયન્સ ઇન્ડસ્ટ્રીઝ, એલએન્ડટી, એચડીએફસી અને એચડીએફસી 6.5 ટકાથી 0.90 ટકા વધતા માર્કેટ ઊંચકાયું હતું.